Publication: Magyar Közlöny
Issue: MK-2011-8 (Year: 2011, Number: 8)
Era: contemporary
Section: 1. A közoktatásról szóló, többször módosított 1993. évi LXXIX. törvény (a továbbiakban: közoktatásról szóló törvény)
Paragraph Index: 1104

2. A vizsgázó tudjon énekelni kotta nélkül tizenöt népdalt, és ismerje azok legfontosabb jellemzõit; tudjon énekelni hat mûzenei szemelvényt (társasének, hangszerkíséretes darabok a reneszánsztól a XX. századig) éneklõtársakkal, ill. hangszerkísérettel (saját kíséret nem kötelezõ), ebbõl hármat kotta nélkül, és ismerje az énekelt darabok legfontosabb jellemzõit. Kottáról a tanulónak kell gondoskodnia. A vizsga értékelése Az írásbeli vizsga értékelése – A feladat helyes megoldása, a válaszok pontos, világos jelölése – dallamírás: dallami, metrikai/ritmikai korrektség, kottaírási készség, külalak. – Az elemzési szempontokra adott válaszok teljessége, helytállósága, a jelölések pontossága. A szóbeli vizsga értékelése – a választott zenei anyag élményszerû megszólaltatása – általános zenei ismeretek (hangnemek, hangközök, akkordok, elõadásmód, zenei szakkifejezések ismerete), – zenetörténeti tájékozottság, – stílusismeret, – formai ismeretek, – tájékozódás a zenei mûfajok között. A tananyag feldolgozásához szükséges kötelezõ (minimális) taneszközök Jó minõségû és felhangolt zongora vagy pianínó. Hangjegytábla, szemléltetõ anyagok, ritmushangszerek. Megfelelõ minõségû audio–vizuális berendezés (magnetofon, DVD, CD–lejátszó). A stíluskorszakokat megfelelõen bemutató, kellõ számú és minõségû hangfelvétel, kotta, zenei szakkönyv. NÉPRAJZ A néprajz tanítás célja, hogy összefüggéseiben ismertesse meg a tanulókat a hagyományos paraszti életmóddal, annak változó kulturális jelenségeivel és belsõ törvényeivel. A néprajztanítás feladatai Tárja fel a tanulók elõtt a magyar népi kultúra – kialakulásának folyamatát, történeti fejlõdését, – a kultúra más területeivel való kapcsolatát, – helyét Eurázsia kultúrájában, – táji–történeti tagolódását, – tantárgyi, szellemi és társadalmi emlékeit, tényeit és összefüggéseit, – a rokon népek és a Kárpát–medence népeinek az együttélés során létrejött kulturális kölcsönhatását, kapcsolatát. Kiemelten foglalkozzon a családi, helyi és regionális hagyományok meg– és felismerésével, erõsítve ezzel a szülõföldhöz kötõdésen keresztül a nemzeti és kulturális identitást. Mutassa be a magyar néprajztudomány szakágazatait, társtudományait, intézményeit, fõbb kézikönyveit. Ösztönözze a tanulót a néprajzi gyûjtés lehetõségeinek megismertetésével az önálló gyûjtõ– és feldolgozó munkára. Alakítsa ki az önálló tájékozódás, problémamegoldás, véleményalkotás igényét és képességét. Szoktassa a tanulókat a rendszeres ön– és továbbképzésre (múzeumlátogatás, a szakirodalom figyelemmel kísérése stb.). Segítse elõ más népek kulturális értékeinek megértését és befogadását. Alapvetõ követelmény, hogy a népi kultúra fent leírt tényeit és összefüggéseit a tanított korosztálynak megfelelõ, élményszerû és gyakorlatban átélhetõ formában közvetítse. Néprajz fõtárgynál a tananyagot szélesebb szakirodalom bevonásával, önálló gyûjtõ munkával, minél több forrás elemzõ bevonásával, mélyebben, részletesebben kell megismertetni úgy, hogy a hangsúly a források ismeretén alapuló, tárgyi tudásra épülõ gondolkodásmódon: az összefüggések felismerésén, értelmezésén legyen. Alapfokú évfolyamok

Source: https://magyarkozlony.hu/hivatalos-lapok/bf639a8e71b32950925d5fb0e4e9bf74c9366088/dokumentumok/a0e982309088c919fabefc5e5896dd35d59239d3/letoltes